stanford-oval/wikipedia huggingface dataset:
Jouni Eho
Aiheesta muualla

Jouni Eho Basketball Profile eurobasket.com (englanniksi)
| 0 | 1 | 2 | 3 |
| --- | --- | --- | --- |
|  | Edeltäjä: Jere Penttilä | Riihimäen kaupunginjohtaja 2022– | Seuraaja: – |
| 0 | 1 | 2 | 3 |
| --- | --- | --- | --- |
|  | Edeltäjä: Olli Nuuttila | Pyhtään kunnanjohtaja 2018–2022 | Seuraaja: Terhi Lindholm |
Jussi Herlin

| Jussi Herlin> Henkilötiedot |
| --- | --- |
Syntynyt: 1984
Muut tiedot
Hallitusjäsenyydet:  Kone Oyj
Jussi Kustaa Herlin (s. 1984) on Kone Oyj:n hallituksen varapuheenjohtaja ja Kone Oyj:n hallituksen puheenjohtajan Antti Herlinin poika. Hän on koulutukseltaan kauppatieteiden maisteri ja opiskellut kansantaloustiedettä Aalto-yliopistossa. Hän on ollut Kone Oyj:n hallituksessa vuodesta 2012. Herlin työskenteli konsulttina Accenturella vuosina 2012-2014. Hän on naimisissa Carina Herlinin kanssa.[lähde? ]
Jussi Himanka

Himanka keskellä Allan Liuhalan, Arvo Tuomisen ja Väinö Linnan kanssa.
Jussi William Himanka (vuoteen 1961 Vilho Juhani Himanka; 6. huhtikuuta 1918 Helsinki – 24. elokuuta 1987 Florida, Yhdysvallat) oli suomalainen toimittaja ja Yleisradion pitkäaikainen Yhdysvaltain-kirjeenvaihtaja.
Yhdysvaltoihin 1947 muuttanut vastavalmistunut ekonomi Himanka oli Yleisradion ensimmäinen Yhdysvaltain-kirjeenvaihtaja asemapaikkanaan New York. Kaupallisten myynti- ja PR-tehtävien ohella hän hoiti kirjeenvaihtajan tehtävää aluksi sivutoimisena avustajana 1962–1964 ja sen jälkeen päätoimisena kirjeenvaihtajana 1964–1984. Himanka toimi 1970- ja 1980-luvulla myös Uuden Suomen avustajana.
Jussi Himanka tunnettiin myös kuoromiehenä, Suomessa YL:n jäsenenä ja Yhdysvalloissa amerikansuomalaisten kuorojen New Yorkin Laulumiesten ja Amerikan Laulajien voimahahmona.
Jonas täyttää 25 vuonna 2000

| Jonas täyttää 25 vuonna 2000> Jonas qui aura 25 ans en l’an 2000 |
| --- | --- |

Ohjaaja:  Alain Tanner
Käsikirjoittaja:  Alain Tanner, John Berger
Tuottaja:  Yves Gasser
Säveltäjä:  Jean-Marie Sénia
Kuvaaja:  Renato Berta
Valmistustiedot
Valmistusmaa:  Sveitsi Ranska
Tuotantoyhtiö:  Citel Films SSR Télévision Suisse Action Films Société Française de Production (S.F.P.)
Ensi-ilta:  1976, Suomessa 1977
Kesto:  110 minuuttia 114 minuuttia
Alkuperäiskieli:  ranska
Aiheesta muualla
IMDb 
Elonet
AllMovie
Infobox OKNimi-testi OK: 
Jonas täyttää 25 vuonna 2000 (Jonas qui aura 25 ans en l’an 2000) on Alain Tannerin ohjaama sveitsiläis-ranskalainen draamakomediaelokuva vuodelta 1976. Sen on käsikirjoittanut yhdessä ohjaajan kanssa brittiläinen kirjailija ja kuvataiteilija John Berger, joka teki Tannerin kanssa käsikirjoitusyhteistyötä myös tämän aiemmissa elokuvissa Salamanteri (1971) ja Hetki naisen elämässä (1974).
Juoni

Elokuva on löyhäjuoninen tarina 1960-luvun loppupuolen nuorista, jotka aikustuttuaan pohtivat nuoruuden idealismia nykyisyyden realismin, oman työttömyytensä ja Sveitsin yhteiskunnan jäykän porvarillisuuden valossa. Heitä yhdistää maatila ja sen yhteinen ruokapöytä, jossa he keskustelevat. Maanviljelijä joutuu tekemään valintoja luomuviljelyn ja tehomaatalouden välillä, suosittu opettaja saa potkut opetettuaan historiaa väärin, ruokakaupan kassalla työskentelevä nuori nainen saa potkut annettuaan köyhille ja syrjäytyneille asiakkaille ostoksia ilmaiseksi. Elokuvan nimi tulee erään päähenkilöpariskunnan saamasta vauvasta, jonka tulevaisuutta he pohtivat kun tämä täyttää 25 vuotta vuonna 2000. Elokuvan kahdeksan päähenkilöä ovat itse olleet 25-vuotiaita Pariisin opiskelijamellakoiden aikaan 1968.
Rooleissa

| 0 | 1 | 2 |
| --- | --- | --- |
|  Jean-Luc Bideau  | … |  Max Satigny   |
|  Myriam Boyer  | … |  Mathilde   |
|  Rufus  | … |  Mathieu Vernier   |
|  Miou-Miou  | … |  Marie   |
|  Myriam Mézières  | … |  Madeleine   |
|  Roger Jendly  | … |  Marcel   |
|  Jacques Denis  | … |  Marco Perly   |
|  Dominique Labourier  | … |  Marguerite Certoux   |
Vastaanotto

Jonas täyttää 25 vuonna 2000 sai Suomen elokuvateattereissa 8 155 katsojaa ensi-iltavuodestaan 1977 lähtien. Elokuva on esitetty Ylen tv-kanavilla marraskuussa 1985 ja marraskuussa 2000.
Mikael Fränti kirjoitti elokuvan tv-esityksen alla 1985 Jonasin avautuvan älyllisenä elokuvana, jonka kerronnasta puuttuu kaikki kalseus ja yksioikoisuus. Hän piti elokuvaa Alain Tannerin päätyönä ja sanoi ohjaajan käyttävän pieniä havaintoja, jotka kuitenkin aina sidotaan laajempaan yhteiskunnalliseen yhteyteen.
Jatkoa Jonasin tarinalle

Alain Tanner palasi elokuvan nimihenkilöön myöhemmissä elokuvissaan Valovuosien päässä (1981) ja Jonas et Lila, à demain (1999). Molempien päähenkilönä on 25-vuotias Jonas.
Juanlu

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Juan Luis Gómez López
Syntymäaika: 8. toukokuuta 1980 (ikä 44)
Syntymäpaikka: Málaga, Espanja
Pelipaikka: keskikenttäpelaaja
Pituus: 172 senttimetriä
Seura
Seura: Córdoba
Pelinumero: 20
Seurat
| Vuodet | Seura | O | (M) |
| 2000–2002 | Mármol Macael | 0 | (0) |
| 2002–2004 | Almería | 38 | (7) |
| 2004 | → Alicante (laina) | 15 | (1) |
| 2004–2005 | Numancia | 27 | (2) |
| 2005–2009 | Betis | 3 | (0) |
| 2006 | → Albacete (laina) | 17 | (3) |
| 2006–2007 | → Osasuna (laina) | 18 | (1) |
| 2007–2008 | → Córdoba (laina) | 30 | (5) |
| 2009–2013 | Levante | 112 | (21) |
| 2013–2014 | Kalloni | 7 | (0) |
| 2014– | Córdoba | 13 | (0) |
 Seurajoukkueuran tilastot kattavat vain kansalliset sarjat, päivitetty 31. heinäkuuta 2014.
Juan Luis Gómez López eli Juanlu (s. 8. toukokuuta 1980 Málaga, Espanja) on espanjalainen jalkapalloilija. Hän edustaa espanjalaista Córdobaa ja on pelipaikaltaan vasen keskikenttäpelaaja.
Seurajoukkueura

Juanlu siirtyi vuonna 2002 amatööriseura Mármol Macaelista Segunda Divisiónissa pelanneeseen Unión Deportiva Almeríaan. Hän pelasi joukkueessa yhteensä 38 ottelua ja teki niissä seitsemän maalia. Kevään 2004 Juanlu pelasi lainasopimuksella Albacete Balompiéssa.
Ensimmäisen kautensa maan korkeimmalla sarjatasolla Primera Divisiónissa Juanlu pelasi Club Deportivo Numanciassa kaudella 2004–2005. Hän teki kauden aikana kaksi maalia, joka kuitenkin lopulta päättyi
pettymykseen joukkueen tiputtua Segunda Divisióniin.
Vuonna 2005 hän teki sopimuksen sevillalaisseura Real Betisin kanssa. Hänen aikansa joukkueessa kului kuitenkin pääosin pelatessa lainasopimuksilla eri joukkueissa.
12. kesäkuuta 2009 Juanlu siirtyi yksivuotisella sopimuksella Levanteen.
Aiheesta muualla

Juanlun tilastot BDFutbol-sivustolla (englanniksi)
Jari Lämsä

Jari Mikko Lämsä (s. 4. huhtikuuta 1968 Oulu) on entinen suomalainen kolmiloikkaaja. Hän edusti Oulun Pyrintöä ja häntä valmensivat Pentti Kuukasjärvi ja Heikki Kyröläinen.
Lämsä voitti kolmiloikan Suomen-mestaruuden Lapualla 1995 tuloksella 16,17 m. Lisäksi hän saavutti SM-hopeaa Helsingissä 1991 tuloksella 16,11 m. Sisäratojen SM-kisoissa hän saavutti hopeaa vuonna 1996 sekä pronssia vuosina 1987 ja 1995.
Lämsä edusti Suomea kahdessa ulkoratojen ja kahdessa sisäratojen maaottelussa vuosina 1991–1996. Tukholmassa 1991 hän oli viides tuloksella 15,84 m ja Helsingissä 1995 neljäs myötätuulituloksella 16,26 m. Sisäradoilla hän voitti maaottelun Tampereella 1991 tuloksella 15,78 m ja oli neljäs Borlängessä, Ruotsissa 1996 tuloksella 15,68 m.
Vuosittainen kehitys

| Vuosi | Tulos | Kalevan kisat |
| --- | --- | --- |
| 1986 | 15,55 | 9. (14,86) |
| 1987 | 15,56 (15,67 i) | 7. (15,44) |
| 1988 | 15,72 | 7. (15,57) |
| 1989 | 15,81 | 5. (15,65) |
| 1990 | 15,65 (15,78 i) | 5. (15,65) |
| 1991 | 16,11 | hopeaa (16,11) |
| 1992 | 15,96 | 4. (15,96) |
| 1993 | 15,64 (15,90 w) | 4. (15,90 w) |
| 1994 | 16,30 | karsinnan 3. (15,38) |
| 1995 | 16,02 (16,26 w) | kultaa (16,17 w) |
| 1996 | 15,10 (15,44 w; 15,68 i) | 6. (15,44 w) |
w = myötätuulitulos

i = hallitulos
Jay Murphy

| Jay Murphy |
| --- | --- |

Henkilötiedot
Koko nimi:  Jay Dennis Murphy
Syntynyt: 26. kesäkuuta 1962 (ikä 62) Meriden, Connecticut, Yhdysvallat
Kansalaisuus:   Yhdysvallat
Koripalloilija
Pelipaikka:  Iso laitahyökkääjä
Pituus:  206 cm
Paino:  100 kg
NBA-varaus:  31. varaus 1984 Golden State Warriors
Pelaajaura
Yliopistojoukkueet
1980–1984:  Boston College
Seurajoukkueet
1984–1985 1985–1986 1986–1988 1989–1990 1990–1991 1991–1995:   Los Angeles Clippers  Springfield Fame  Washington Bullets  Paris Basket Racing  ASVEL Lyon-Villeurbanne  Fabriano Basket
Jay Dennis Murphy (s. 26. kesäkuuta 1962 Meriden, Connecticut) on yhdysvaltalainen ammattilaisuransa lopettanut koripalloilija, joka pelasi NBA:ssa neljä kautta. Hänen pelipaikkansa oli iso laitahyökkääjä.
Vuosina 1980–1984 Boston Collegessa pelanneen Murphyn varasi NBA:han vuoden 1984 varaustilaisuudessa 31. vuorolla Golden State Warriors. NBA:ssa Murphy pelasi Los Angeles Clippersissä ja Washington Bulletsissa. Lisäksi hän pelasi USBL:ssa, Ranskassa ja Italiassa.
Murphy avioitui Suomen Naantalista kotoisin olleen, Suomen ja Ruotsin pääsarjoissa pelanneen Päivin kanssa. Pariskunnalla on kolme koripalloa pelaavaa poikaa: Tomas, NBA:ssa pelannut Erik ja Alex, joka on pelannut Duken yliopistossa ja edustaa Suomen alle 20-vuotiaiden maajoukkuetta.
Jari Metsberg

Jari Metsberg on suomalainen kitaristi ja kitaransoiton opettaja, joka on soittanut vuosien varrella lukuisissa tunnetuissa yhtyeissä, kuten Karma, Freud Marx Engels & Jung, Dallas Wayne & The Dimlights, Horseshoe sekä Paavo ja Zephyr. Vuodesta 2000 lähtien Metsberg on soittanut Jussi & The Boys -yhtyeessä.  Lisäksi Metsberg on tällä hetkellä lead-kitaristina suomalaisessa Luxury Liner -countrybändissä, jonka perustaja on Tuomas Metsberg.
Aiheesta muualla

Jussi Raittisen virallinen Facebook-sivu
Luxury Liner
Dallas Wayne Home
Get Back (Arkistoitu – Internet Archive)
Freud Marx Engels & Jung viralliset kotisivut
Jouko Laakso

Jouko Laakso Eduskuntatalossa 27.2.2020.
Jouko Vento Laakso (s. 10. heinäkuuta 1941 Turku) on suomalainen poliitikko, yrittäjä ja EU-kriitikko. Laakso oli pitkään kansalaisliiton jäsen ja hän toimi jonkin aikaa myös puolueen varapuheenjohtajana. Lisäksi hän oli puolueen Varsinais-Suomen piirin puheenjohtaja ainakin vuonna 2007. Puolueen nimi oli Laakson jäsenyyden aikana ensin Vapaan Suomen Liitto, sitten Itsenäisyyspuolue Vapaan Suomen Liitto ja sitten Itsenäisyyspuolue.
Laakso on johtanut Euroopan unioniin torjuvasti suhtautunutta Suomi: Ei-EU -yhdistystä joka osallistui 2000-luvun alkuvuosina Muutosvoimat Suomi -puolueen perustamiseen. Muutosvoimat Suomi väitti vuonna 2003 olleensa saman vuoden eduskuntavaalien "ainoa todellinen vaihtoehto Brysseliin rähmällään oleville eduskuntapuolueille".
Laakso on ollut Turku 2029 -säätiön hallituksen jäsen.
Vaalit ja puoluejäsenyydet

Laakso oli Itsenäisyyspuolueen ehdokkaana mm. vuoden 2007 eduskuntavaaleissa.
Vuonna 2011 Laakso erosi Itsenäisyyspuolueesta. Lähtö puolueesta ei ollut yllätys, sillä hän oli osallistunut vuoden 2008 kunnallisvaaleihin Turussa kristillisdemokraattien ehdokkaana. Itsenäisyyspuolueesta erottuaan Laakso ei kuitenkaan liittynyt kristillisdemokraatteihin vaan hän liittyi perussuomalaisten jäseneksi vuonna 2012. Myöhemmin hänet valittiin myös Turun Perussuomalaiset ry:n hallituksen jäseneksi ja Turun Perussuomalaisten edustajaksi piiriyhdistyksen kokouksiin.
Syksyn 2012 kuntavaaleissa Laakso valittiin Turun kaupunginvaltuuston jäseneksi perussuomalaisena.
Vuonna 2014 Laakso ja silloinen Turun Perussuomalaiset ry:n varapuheenjohtaja Tuomas Tähti muodostivat perussuomalaisen ehdokaslistan Turun Katariinanseurakuntaan evankelis-luterilaisen kirkon vaaleissa. Ne olivat kaikkien aikojen ensimmäiset seurakuntavaalit, joihin perussuomalaiset osallistuivat Turussa omilla listoillaan. Perussuomalaiset jäivät ilman paikkoja seurakunnassa.
Kevään 2017 kuntavaaleissa turkulaiset äänestäjät valitsivat Laakson varavaltuutetuksi.
Riita valtuustoryhmän johtajuudesta

Syksyn 2012 kuntavaalien jälkeen Perussuomalaisten Turun kaupunginvaltuustoryhmässä riideltiin ryhmän puheenjohtajuudesta. Laakso valittiin ryhmän johtajaksi marraskuussa 2012 eli pian kuntavaalien jälkeen, mutta osa valtuustoryhmästä katsoi, että valinta oli vain lyhytaikainen ja että puheenjohtajuus koski lähinnä luottamuspaikkaneuvottelujen ajanjaksoa. Laakso oli eri mieltä ja piti kiinni ryhmän puheenjohtajuudesta. Tammikuussa 2013 pidettiin kokous, jossa uudeksi puheenjohtajaksi valittiin kaupunginvaltuutettu Mikael Miikkola. Laakso väitti, että kyseinen kokous oli laiton.
Riiteleminen sai paljon huomiota sanomalehdissä. Silloinen perussuomalaisten puheenjohtaja Timo Soini sanoi, että riitelijöiden pitäisi hävetä.
Perussuomalaisten puoluetoimiston työntekijä Matti Putkonen kävi Turussa purkamassa kiistaa. Helmikuussa 2013 kaupunginvaltuutettu Ville Tavio valittiin valtuustoryhmän uudeksi puheenjohtajaksi ja Jouko Laakso valittiin varapuheenjohtajaksi.
Ansiomerkit ja kunnianosoitukset

Maanpuolustuskiltojen liiton ansiomitali (1978)
SMKJ:n eli Suomen Myyntimiesten Keskusjärjestön kultainen ansiomerkki (1981)
Lionsklubien Melvin Jones -jäsenyys (2010)
Juhani Peltonen

Juhani Peltonen voi tarkoittaa seuraavia suomalaisia:
Juhani Peltonen (s. 1936), jalkapalloilija
Juhani Peltonen (1941–1998), kirjailija
Juhani Peltonen (s. 1945), kasvatustieteilijä
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Juhani Peltonen”, voi hakea sivunnimihaulla, laajalla sivunnimihaulla tai tekstihaulla.
Jorma Seppänen

Jorma Olavi Seppänen (s. 14. syyskuuta 1935 Tampere) on suomalainen ekonomi, joka toimi Elannon pääjohtajana 1990–1994.
Seppäsen puoliso vuodesta 1959 on Ritva Anneli Åberg. Seppänen tuli ylioppilaaksi 1955 ja valmistui ekonomiksi 1960. Hän toimi Itä-Savon osuusliikkeen kaupallisena johtajana 1963–1965 ja Osuusliike Oman Avun toimitusjohtajana 1966–1969. Osuusliike Elannon apulaisjohtaja hän oli 1969–1971, varatoimitusjohtaja 1972–1990 ja pääjohtaja vuodesta 1990 vuoteen 1994. Savonlinnan kaupunginhallituksen jäsen Seppänen oli 1965 ja Joensuun 1968–1969.
Jorma Sieviläinen

Jorma Olavi Sieviläinen (s. 30. elokuuta 1954 Riihimäki) on suomalainen eläköitynyt yritysjohtaja ja osuustoimintaliikkeen vaikuttaja, joka on saanut kauppaneuvoksen arvonimen.
Sieviläinen kävi keskikoulun Viitaniemen yhteiskoulussa 1965–1970 ja Jyväskylän kauppaoppilaitoksen markkinointilinjan 1971–1974. Kauppatieteiden maisteriksi hän valmistui Lappeenrannan teknillisestä korkeakoulusta 2002. Hän oli Oy Kauppari 26:n varastomies Jyväskylässä 1970–1971, Käppi Ky:n myyjä 1973, liikkeenjohdollisen kenttäkoulutuksen harjoittelija Huittisten Osuuskaupassa 1975 ja SOK:n Kuopion konttorissa 1976, Sokos-tavaratalon tarkastaja Kuopiossa 1977–1980 ja myymäläpäällikkö Savonlinnassa 1980–1981 ja City-Sokoksen tavaratalojohtaja Raumalla 1981–1986. Osuuskauppa Keulan apulaisjohtaja Sieviläinen oli 1986–1989 ja toimitusjohtaja ja hallituksen puheenjohtaja 1989–2010. Hänellä on ollut myös useita liike-elämän ja muita luottamus- ja asiantuntijatehtäviä. SOK:n hallintoneuvoston jäsen Sieviläinen on ollut kahteen eri otteeseen. Kauppaneuvoksen arvonimen hän sai 2008.
Juhani Niemelä

| Juhani Niemelä> Henkilötiedot |
| --- | --- |
Koko nimi:  Arto Juhani Niemelä
Syntynyt: 17. kesäkuuta 1941 (ikä 83) Helsinki
Ammatti:  näyttelijä
Näyttelijä
Aktiivisena:  1972-
Palkinnot
 Parhaan miessivuosan Jussi   1985 Klaani – tarina Sammakoitten suvusta 
Aiheesta muualla
IMDb
Elonet
Arto Juhani Niemelä (s. 17. kesäkuuta 1941 Iitti) on suomalainen näyttelijä.
Ura

Niemelä oli kiinnitettynä Tampereen Työväen Teatteriin vuodesta 1973 siihen asti, kunnes jäi eläkkeelle vuonna 2008. Teatteriuran lisäksi hän on näytellyt merkittäviä sivuosarooleja useissa televisiosarjoissa ja elokuvissa, kuten vahtimestarin rooli Risto Jarvan komediassa Loma (1976) ja Niemisen rooli Aki Kaurismäen elokuvassa Mies vailla menneisyyttä (2002). Hän näytteli myös vuonna 1991 tehdyssä draamasarjassa Autovaras, jossa hänen roolinsa oli Laasonen. Niemelä näytteli myös Töyryn isäntää vuonna 2009 Timo Koivusalon ohjaamassa elokuvassa Täällä Pohjantähden alla. Vuonna 2011 Niemelä näytteli Kemijärvelle sijoittuvassa televisiosarjan Taivaan tulet toisella kaudella Kunnari-nimistä "kylän viimeistä" kommunistia. Sarjan toinen kausi kuvattiin vuosina 2008–2009. Vuodesta 2016 lähtien hän näytteli yhtä päärooleista TV1:n draamasarjassa Korpelan kujanjuoksu. Vuonna 2018 Niemelä näytteli lahkon johtaja Paavali Puseniuksen roolissa rikossarjassa Karppi. Niemelä näytteli Inkerin nuoruudenrakastettua Einoa Pamela Tolan ohjaamassa elokuvassa Teräsleidit (2020).[lähde? ]
Niemelän tähänastisen elokuvauran ainoa päärooli on ollut Veikko Aaltosen westernmäisessä, mutta nykyaikaan sijoittuvassa trillerissä Tilinteko (1987). Siinä Niemelä näytteli vähäeleistäkenen mukaan? kostajaa, joka saapuu pieneen kaupunkiin vaatimaan petollista toveriaan (Esko Nikkari) tilille.[lähde? ]
Teatterissa Niemelä on esiintynyt muun muassa näytelmissä Tuntematon Väinö Linna (1995), Runar ja Kyllikki (2006) ja Patukkaooppera (2007).[lähde? ]
Aiheesta muualla

Juhani Niemelä Internet Movie Databasessa. (englanniksi)
Juliusz Zarębski

Juliusz Zarębski
Juliusz Zarębski (28. helmikuuta 1854 Żytomierz – 15. syyskuuta 1885 Żytomierz) oli puolalainen säveltäjä ja pianisti.
Zarębski sai varhaisimman pianonsoiton opetuksen äidiltään ja piti jo lapsena salonkikonsertteja. Valmistuttuaan lukiosta vuonna 1870 hän lähti Wieniin, jossa sai sävellysopetusta Franz Krenniltä ja pianonsoiton opetusta Josef Dachsilta. Wienissä suorittamistaan opinnoista Zarębski valmistui kahdessa vuodessa. Vuonna 1873 hän lähti opintomatkalle Pietariin ja vuonna 1874 Roomaan. Hän sai opettajakseen ja ystäväkseen Franz Lisztin, joka myös piti hänen kanssaan yhteisiä konsertteja.
Zarębski konsertoi virtuoosina eri puolilla Eurooppaa. Hän tutustui myös Édouard Mangeot'n rakentamaan kahden koskettimiston pianoon, kehitti sille ohjelmistoa ja esiintyi sillä vuoden 1878 Pariisin maailmannäyttelyssä. Vuonna 1880 Zarębski aloitti pianonsoiton mestariluokan johtamisen Brysselin kuninkaallisessa konservatoriossa. Vuodesta 1883 lähtien hän ei enää esiintynyt miltei lainkaan, sillä kärsi tuberkuloosista.
Zarębskin keskeinen tuotanto koostuu enimmäkseen pianoteoksista.
Aiheesta muualla

IMSLP: nuotteja
Juha Uutela

Juha Uutela (s. 30. marraskuuta 1964)[lähde? ] on suomalainen näyttelijä. Uutela on opiskellut näyttelemistä Teatterikorkeakoulussa ja erilaisilla näyttelijäntyöhön liittyvillä kursseilla.
Roolit > Elokuvat

| Vuosi | Elokuva | Rooli |
| --- | --- | --- |
| 2016 | Love Records - Anna mulle Lovee | Painon työnjohtaja |
| 2017 | Viraali | Rikollinen 3 |
| 2018 | Agilem eli fragmentteja Pään elämästä | Kaarlo Armas |
| 2018 | Hölmö nuori sydän | Keski-ikäinen mies |
| 2019 | Olliver Hawk | Olavi Hakasalo 1970-1988 |
| 2023 | Lapua 1976 | Tiitu |
Roolit > Televisiosarjat

| Vuosi | Sarja | Rooli |
| --- | --- | --- |
| 2012 | Kimmo | Happonen, Toimittaja |
| 2015-2017 | Downshiftaajat | Automekaanikko, Korjaaja |
| 2018 | Kummeli esittää: Kontio & Parmas | Oksu |
| 2018 | Keisari Aarnio | Jukka Piipari |
| 2018 | Onnela | Teppo |
| 2018 | Sunnuntailounas | Teatteriohjaaja |
| 2019 | Sipoon Herttua | Kauppias |
| 2019 | Justimus esittää: Duo | Lotan isä |
| 2020 | Kakarat | Valvomotarkkailija |
| 2021 | Sisäilmaa | Työtön mies |
| 2021 | Hautalehto: Kylmä syli | Keppi-Kartsan kaveri, Mies grillillä |
Roolit > Lyhytelokuvat

| Vuosi | Lyhytelokuva | Rooli |
| --- | --- | --- |
| 2017 | Kukista ja mehiläisitä | Kosti Korhonen, Isä |
| 2020 | Päätös n:o 30001 | Isä |
Aiheesta muualla

Juha Uutela Internet Movie Databasessa. (englanniksi)
Juha Uutela Elonetissä.
Japanin Grand Prix

|  Japanin Grand Prix  |
| --- | --- |

Rata:  Suzuka International Racing Course
Sijainti:  Suzuka, Mie, Japani
Ratatyyppi:  Moottorirata
Radan pituus:  5,807 km
Kilpailun pituus:  53 kierrosta, 307,471 km
Eniten voittoja
Kuljettajat:   Michael Schumacher (6) 
Tallit:  McLaren (9)
Viimeisin kilpailu (2024):
Voittaja:   Max Verstappen   (Red Bull Racing-Honda RBPT)
Voittoaika:  1:54.23,566
Toinen:   Sergio Pérez   (Red Bull Racing-Honda RBPT)
Kolmas:   Carlos Sainz   (Ferrari)
Paalupaikka
Kuljettaja:   Max Verstappen   (Red Bull Racing-Honda RBPT)
Paaluaika:  1.28,197
Nopein kierros
Kuljettaja:   Max Verstappen   (Red Bull Racing-Honda RBPT)
Kierrosaika:  1.33,706 (kierroksella 50)
Paikkakunnat, joissa Japanin Grand Prix on järjestetty.
Japanin Grand Prix (jap. 日本グランプリ) on Japanissa järjestettävä vuosittainen Formula 1 -sarjan osakilpailu.
Japanin Grand Prix on ajettu aina joko Suzukan tai Fujin moottoriradoilla. Myös F1:n MM-sarjaan kuulumattomia Japanin Grand Prix -nimisiä kilpailuja on järjestetty.
Eniten voittoja ja nopeimpia kierroksia kyseisessä Grand Prix:ssä on saavuttanut McLaren-talli, mutta paalupaikkoja on eniten Ferrarilla.
Historia

Japanin Grand Prix on läpi historiansa kerännyt katsomoihin suuret määrät paikallista yleisöä japanilaisten huippukuljettajien puutteesta huolimatta. Japanin Grand Prix on aina ollut yksi kauden viimeisiä osakilpailuja.
Historia > Fuji Speedway (1976–1977)

Ensimmäinen F1:n MM-sarjaan kuulunut Japanin Grand Prix ajettiin vuonna 1976 Fujin moottoriradalla. Tuolloin kilpailu oli F1-kauden viimeinen ja mestaruuden ratkaiseva. Mario Andretti voitti sadekelillä ajetun kilpailun, mutta maailmanmestaruus meni kolmanneksi sijoittuneelle James Huntille yhden pisteen erolla Niki Laudaan.
Kaudella 1977 Fujissa ajettiin jälleen ja tällä kertaa Hunt voitti kilpailun, mutta hän ei jäänyt juhlimaan voittoaan palkintokorokkeelle, koska hänellä oli kiire lentokentälle. Japanin Grand Prix putosi tämän jälkeen F1-kalenterista kymmeneksi vuodeksi.
Historia > Suzuka (1987–2006)

Japanin merkitys markkina-alueena oli kuitenkin suuri ja vuodesta 1987 lähtien Japanin Grand Prix on ollut joka vuosi osa MM-sarjaa. 1987 ajettiin ensimmäistä kertaa Suzukan moottoriradalla. Honda oli rakentanut Suzukan aikoinaan omaksi testiradakseen, minkä vuoksi radalta löytyi monia erityyppisiä mutkia. Suzukasta tulikin nopeasti kuljettajien suosikkirata.
Mestaruuden ratkaisu on osunut useasti Suzukaan. Erityisen kuuluisia olivat Alain Prostin ja Ayrton Sennan kolaroinnit Suzukassa 1989 ja 1990. Mika Häkkinen ratkaisi molemmat mestaruutensa voittamalla Suzukan osakilpailun. Seitsenkertainen maailmanmestari Michael Schumacher on varmistanut mestaruuden Suzukassa kahdesti, vuosina 2000 ja 2003. Vuoden 2005 kilpailun voitti Kimi Räikkönen startattuaan ruudusta 17.
Historia > Fuji Speedway (2007–2008)

Japanin Grand Prix ajettiin vuosina 2007 ja 2008 Toyotan omistamalla Fujin moottoriradalla.
Historia > Suzuka (2009–)

Kaudesta 2009 eteenpäin kilpailu on ajettu jälleen Suzukan moottoriradalla. Sebastian Vettel varmisti kauden 2011 mestaruutensa Suzukassa. Kilpailu oli tuolloin kauden viidenneksi viimeinen. Huhtikuussa 2021 uutisoitiin, että kilpailu oli tehnyt kolmivuotisen sopimuksen Formula 1 -sarjan kanssa vuoteen 2024 saakka.
Sponsorit

1987–2009: Fuji Television Japanese Grand Prix
2016: Emirates Japanese Grand Prix
2018, 2022: Honda Japanese Grand Prix
2023: Lenovo Japanese Grand Prix
2024: MSC Cruises Japanese Grand Prix